Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**Molėtų r. Kijėlių specialusis ugdymo centras**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_Asta Jakovlevienė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**2021 METŲ VEIKLOS ATASKAITA**

2022-01-20 Nr.A- 1

(data)

\_\_Kijėlių k., Molėtų r.

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Molėtų r. Kijėlių specialiojo ugdymo centro 2019-2021-ųjų metų strateginio ir 2021-2022- ųjų mokslo metų planuose nustatyti tikslai ir uždaviniai buvo orientuoti į mokymo(si) strategijų taikymą kiekvieno mokinio pažangai; neįgalių vaikų neformaliojo ugdymo kokybę; mokytojų ir vadovo saviugdą ir kvalifikaciją, bei edukacinių aplinkų kūrimą, ugdymo centro atvirumą bei sąveiką su kitomis bendruomenėmis ir partneriais, siekiant bendrų veiklos efektyvinimo tikslų. 2021-09-01 duomenimis buvo centre ugdomi 18 didelių ir labai didelių specialiųjų poreikių mokiniai, 2021-11-01 duomenimis - 20 mokinių. Pradinio ir pagrindinio individualizuotas ugdymo programas įgyvendino lavinamųjų klasių mokytojai (4), auklėtojai (3) ir švietimo pagalbos specialistai (1,66): logopedė, psichologė, gydomosios kūno kultūros mokytoja. Specialiąją pagalbą mokiniams teikė 3 pedagogų padėjėjos. Mokiniams organizuotos pavėžėjimo ir maitinimo paslaugos.  Pasirinkta 2021 m. prioritetinė kryptis – kūrybiškumo raiškos stiprinimas, užtikrinant saugą ir bendruomenės narių darnumą. Metinės veiklos tikslas – pozityvių elgesio palaikymo ir intervencijos mokymosi strategijų taikymas bei pritaikytos aplinkos kūrimas. Tikslui pasiekti buvo numatyti ir įgyvendinti 3 uždaviniai: sukurti naujas edukacines erdves specialiųjų poreikių mokiniams, diegti naujus pažangą skatinančius metodus specialiųjų ugdymosi poreikių mokiniams, gerinti socialinį mikroklimatą kiekvienam bendruomenės nariui.  Ataskaitiniais metais, įgyvendinant užsibrėžtus siekius, individualizuotos ir vykdomos mokymo programos kiekvienam mokiniui, surengta tarptautinė „Liukso stovykla“, įgyvendintos trys naujos neformaliojo švietimo mokymo programos „Smagioji keramika“ ir „Vilnos magija“, “Jaunieji gamtos tyrinėtojai“, įrengtas sensomotorinis kambarys centre ir dvi lauko klasės centro teritorijoje, surengtos mokinių darbelių parodos “Kūrybiškumo kupole“, Molėtų Krašto muziejuje, Panevėžio bibliotekos „Šaltinėlio“ skyriuje, organizuoti tradiciniai renginiai valstybinių švenčių progomis (Sausio 13 d., Vasario 16 d. Kovo-11 d. minėjimai) , kalendorinių švenčių (Šv. Kalėdų, Šv. Velykų, Užgavėnių) ir kiti tradiciniai centre renginiai (tarptautinė Neįgaliųjų diena, „Lietaus“ vaikų, “Saulyčių“ diena), laikantis rekomendacijų kontaktiniam ugdymui ir renginiams. Vykdyta prevencinė programa „be patyčių“, kurioje ugdyta tolerancija kitokiam, skatintas ir ugdytas draugiškas santykis su aplinkiniais.  Vadybiniai siekiai 2021 m. buvo orientuoti į ugdymo centro veiklos reglamentavimo atitiktį, pasikeitus teisės aktams: saugių mokymo(si ) ir darbo sąlygų užtikrinimui Covid-19 pandemijos metu, individualios mokinio pažangos sistemos tobulinimą, įstaigos siekį tapti inovatyvia, pokyčių siekiančia, naujas mokymo (-si) strategijas taikančia, aktyviai projektinėse veiklose dalyvaujančia švietimo įstaiga. 2021 m. pasiekti reikšmingi švietimo paslaugų kiekybiniai ir kokybiniai pokyčiai. Didelių ir labai didelių specialiųjų ugdymosi poreikių mokiniams taikoma prevencinė PEPIS sistema (angl. Positive Behavior Support), kurios tikslas – kurti tokią mokymosi aplinką, kurioje nesireikštų netinkamas mokinių elgesys. Pradėtas taikyti funkcinis elgesio vertinimas – kuriuo apibūdinama visuma procesų, skirtų išsiaiškinti probleminį elgesį padedančius numatyti ir jį palaikančius įvykius, tam kad sudaryti pozityvesnes ir palankesnes sąlygas kokybiškam ugdymui. Atsiradusių naujų praktikų, pagrįstų moksliniais tyrimais, taikymas centre padeda ugdyti mokinių gebėjimus. Išbandyta ir taikyta mokinių ugdyme PEPIS Skatinimo sistema, KEP ir SMS metodai.  Visus metus teikta švietimo pagalba specialiųjų ugdymosi poreikių turintiems mokiniams pagal esamą poreikį, turimus sutrikimus ar negalias. Logopedo pagalba teikta 20-iai mokinių, turintiems kalbos ir komunikacijos sutrikimų; individualios gydomosios kūno kultūros pamokos, vedamos 5-iems mokiniams, turintiems vidutinių ir sunkių judesio ir padėties sutrikimų; o turintiems psichologinių sunkumų 6- mokiniams suteikta psichologinė pagalba.  Molėtų r. Kijėlių specialusis ugdymo centras tapo A. spektro mokyklų tinklo nariu.  Šio mokyklų tinklo tikslas – sustiprinti ugdymo įstaigų, dirbančių su autizmo spektro sutrikimą turinčiais vaikais, veiklą, didinti pedagogų bei švietimo pagalbos specialistų kompetencijas. Įstaigos administracija, pedagoginis ir nepedagoginis personalas dalyvavo mokymuose. Mokytojų, auklėtojų, kitų švietimo pagalbos mokiniui specialistų kompetencijos ugdytos per patirtinį mokymąsi, kolegialų bendradarbiavimą, projektines veiklas, nuotoliniuose seminaruose ir mokymuose. Dalintasi patirtimi ir bendradarbiauta šalies ir rajono mokytojų, specialiųjų pedagogų, logopedų metodiniuose pasitarimuose, taip pat ir su kitų mokyklų atstovais, projektų ir įstaigos partneriais. Specialistų komanda nuotoliniuose mokymuose gerino savo kompetencijas ne rečiau kaip kartą per mėnesį. Taip pat dalinosi savo gerąją patirtimi apie taikomas mokymosi strategijas metodinėje dienoje Lietuvos aklųjų ir silpnaregių ugdymo centre su kolegomis iš Sutrikusios raidos vaikų konsultavimo skyriaus, Vilniaus „Atgajos“ specialiosios mokyklos, Kauno Kovo 11-osios gimnazijos, Klaipėdos r. Dovilų pagrindinės mokyklos, Tauragės Jovarų pagrindinės mokyklos.  Centras dalyvaudamas Europos regioninės plėtros fondo „Interreg V-A Latvija - Lietuva“ 2014 - 2020 m. tarptautiniame projekte „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/SEE ME“ siekia kokybiškiau integruoti Molėtų savivaldybės mokyklinio amžiaus vaikus, turinčius didelių ir labai didelių specialiųjų poreikių bei jų šeimų narius. Aktyviai organizuojama jungianti ir vienijanti veikla kartu su projekto partneriais iš Visagino „Verdenės“ gimnazijos ir Latvijos Dagdos savivaldybės. 2021 metais ugdymo centre buvo testuojamos trys edukacinės mokymo programos, veikė mokinių tėvų(globėjų) „Šeimos klubas“, kuriame susibūrę tėvai sprendė jiems aktualias problemas, gavo kvalifikuotą psichologinę pagalbą, individualias konsultacijas ir emocinį pastiprinimą, buvo ugdomi jų socialiniai gebėjimai.  Aktyviai dalyvauta ir kitose įvairiuose neformaliojo švietimo veiklose, organizuotos ekskursijos. Mokiniai, vadovaujami projekto SEE ME (vad. edukacinėms veikloms I.Kiškienė) lankėsi Etnokosmologijos muziejuje, Dubingių žirgyno mini zoologijos sode, ten susipažino su gyvūnais, jodinėjo žirgais, važinėjo jų traukiama karieta, aplankė senąją Trakų salos pilį, dalyvavo edukacijoje „Paukščių kaimas“ Ignalinos rajone, aplankė ir energingai susipažino su Žalvario parku, jo unikaliais eksponatais. Grupė mokinių dalyvavo Visagino miesto kalėdiniame renginyje, ten rinko aukas beglobiams gyvūnams ir taip prisidėjo prie jų gerovės.  Centro ugdytiniai taip pat stebėjo aktorių iš Airijos pasirodymą ,,Sea Girl“ tarptautiniame teatro festivalyje ,,Labas", viešėjo Lietuvos nacionaliniame operos ir baleto teatre, kur žiūrėjo baletą „Spragtukas“. Centro bendruomenė dalyvavo akcijoje Molėtų mieste „Kalėdinių eglučių alėja“.  Mokinių darbai iš molio, vilnos, piešiniai dalyvavo parodose. Paroda „ Mūsų veltinukai“ (vad. I. Šilinskienė) surengta ne tik naujoje lauko klasėje „Kūrybiškumo kupole“, bet ir tradiciškai Molėtų krašto muziejuje. Darbeliai iš molio keliavo į Panevėžio „Šaltinėlio“ ekspoziciją (vad. E. Andriukonienė). Utenos r. savivaldybės visuomenės sveikatos biuro - konkurse ,,Stebuklinga spalvų galia“ mokinių J. Guobio ir E. Baliucko darbai (vad. L. Kazlauskienė) pateko tarp nugalėtojų. Teatro studijos ir Šokių studijų nuotoliniai pasirodymai įvertinti diplomais, padėkomis: respublikiniame festivalyje „Meno sūkurys “ Panevėžio „Šviesos“ SUC festivalyje „Širdys vilčiai plaka“ įvertintas teatro studijos „Dėlionė“ pasirodymas (vad. A. Janulionienė) ir Šokio ir judesio studijos pasirodymas (vad. L. Rupeikienė);  2021 m. centre vyko vidinis įsivertinimas. Atliktas „Giluminis“ auditas –pasirinktos srities Lyderystė ir vadyba (4) rodiklio „Mokyklos tinklaveika“(4.2.3) problemos analizė. Remiantis duomenų rinkimo ir analizės metodais atlikta dokumentų, duomenų, medijų analizė: planų; bendradarbiavimo sutarčių, projektų, konkursų, parodų, pasirodymų dalyvavimo suvestinės; interneto svetainės, facebook paskyros ; Po vykusių pokalbių su administracija, klasių mokytojais auklėtojais, tėvais, veiklos stebėjimo atlikta lyginamoji analizė. Gauti duomenis leidžia pasidžiaugti, jog centro atvirumas pasauliui yra pagerėjęs (3,7) - bendruomenės nariai domisi kintančia aplinka, reaguoja į pasikeitimus, mezga socialinius ryšius, bendradarbiaujama su vietos bendruomene, įvairiomis organizacijomis, kitomis mokyklomis, palaikomi ryšiai su buvusiais mokiniais, atnaujinta interneto svetainė. Partnerystės yra kruopščiau planuojamos, siekiama jų perspektyvumo. Periodiškai vertinama tinklaveikos nauda ir sąnaudos. Suaktyvėjusi nuotolinė socialinė veiklos sklaida didina tėvų ir socialinių partnerių domėjimasis ugdymo procesu. Daugiau kaip 90 procentų pedagogų įsitraukia į partneriškas projektines veiklas ir skiria iki 1/5 savo darbo laiko. Įvykdytos veiklos pristatomos ne rečiau kaip kartą per pusmetį, vadovas rengia periodinės (kartą per 3 mėn.) projektinės veiklos ir jos biudžeto panaudojimo ataskaitas [www.EMS.latlit](http://www.EMS.latlit) sistemoje.  2021 metais centro išlaikymui skirtos lėšos naudotos racionaliai ir taupiai, sprendimai dėl jų naudojimo derinti su savivaldos institucijomis, bendruomene, steigėju, projektų koordinatoriais ir partneriais. Interreg V-A Latvija – Lietuva projekto „SEE ME“ Nr. LLI-436 lėšomis įrengtos lauko klasės kūrybiškumui ir augalininkystei (14,28 - tūkst. Eur.), įrengtas multisensomotorins kambarys (įrangai -16,85 - tūkst. Eur., remontui -2,5 - tūkst. Eur), įsigytas smulkių mokymo priemonių edukacinėms ir stovyklos veikloms (0,95 tūkst. Eur.), organizuotos pažintinės ekskursijos mokiniams (0,2- tūkst. Eur.), nupirktos stovyklos apgyvendinimo su maitinimu paslaugos (3,3- tūkst. Eur.), įsigyti 2 vnt. lauko suoliukų (1- tūkst. Eur.), centro teritorijoje įrengta apsaugos nuo įsilaužimų signalizacijos sistema (1,4- tūkst. Eur.).  2021 m. gauta VMI GPM paramos lėšų suma – 539,54 Eur.  2021 metus VMI GPM paramos lėšų panaudota už 540,77 Eur. Panaudota mokinių kalėdinėms dovanėlėms (20 vnt.) už 152,46 Eur., nupirkta kastuvų sniego valymui, darbiniams įgūdžiams ugdyti (4 vnt.) už 76,45 Eur., nupirkta rėmelių (15 vnt.), mokinių darbeliams eksponuoti už 104,85 Eur., Laminavimo aparatas -už 78,65 Eur., Elektrinė girlianda (4 vnt.) už 35,98 Eur., prisidėta įsigyjant baldus -sekcija 6-7 lavinamojoje klasėje 32,7 Eur., įsigyti kiti reikalingi reikmenys mokinių darbelių eksponavimui parodoje, kalėdinės eglės dekoravimui (viela, plėvelė, spaustukai, silikonas ir kt.) 59,48 Eur.  Kitais metais būtina tęsti pradėtus darbus, siekiant kiekvieno vaiko asmeninės pažangos, kuriant ir taikant savitą mokinių skatinimo sistemą, kurioje bus numatytos motyvuojančios priemonės ir algoritmai, tinkamo elgesio paskatinimui ir atsakui į nepageidaujamą elgesį, puoselėjamos tradicinės vertybės, orientuotos į asmens saviraišką ir vertę, bei bendruomenės narių tarpusavio darną.  Ataskaitiniais metais išryškėjo reorganizacijos poreikis numatomas nuo 2024 m. rugsėjo 1 d. prijungiant specialųjį ugdymo centrą prie Molėtų progimnazijos, steigiant Kijėlių skyrių vadovaujantis Mokyklų tinklo kūrimo taisyklių nuostatomis ir kitais teisės aktais.  Šiuo metu taip pat reikalingas pastato sanitarinių mazgų (WC patalpų ir įrangos, dušo patalpų ir įrangos) remontas, nes aptrupėjusios sienų plytelės kai kuriose vietose yra atšokę nuo sienos, dušas nepatogus naudoti, norint padėti vaikui apsitarnauti, klozetai nusidėvėję. |

|  |  |  |  |
| --- | --- | --- | --- |
| **II SKYRIUS**  **METŲ VEIKLOS UŽDUOTYS, REZULTATAI IR RODIKLIAI**    **1.  Pagrindiniai praėjusių metų veiklos rezultatai** | | | |
| *Metų užduotys (toliau – užduotys)* | *Siektini rezultatai* | *Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)* | *Pasiekti rezultatai ir jų rodikliai* |
| 1.1. Dalyvaujant tarptautiniuose ir respublikiniuose projektuose  skatinti mokytojų ir mokinių bendradarbiavimą, supažindinti su pažangiais metodais, diegiamais dirbant su specialiųjų poreikių mokiniais. | Aktyvus ir tęstinis dalyvavimas projekto  „Pozityvaus elgesio palaikymo ir intervencija Lietuvoje“;  Mokytojų, švietimo pagalbos specialistų, administracijos pozityvus ir palaikantis elgesys įtakos ne tik mokinių elgesį ir ugdymo pasiekimus, bet ir pagerins įstaigos mikroklimatą. | Ne mažiau kaip 50 procentų bendruomenės narių pedagogų, administracijos,  mokinių, jų tėvų bus įsitraukę į projekto PEPIS veiklas.  Ne mažiau kaip 70 procentų mokytojų susipažins su Europos ir kitų pažengusių šalių ugdymo pasiekimais, būdais ir priemonėmis, patirtimi.  Įvykdyta ne mažiau kaip 4 mokiniams, turintiems elgesio ir emocijų sutrikimų Funkcinio elgesio (FEV) nuodugnus vertinimas ir stebėsena ;    Parengtas ir pradėtas įgyvendinti ne mažiau kaip vienos lavinamosios klasės Elgesio ir sąveikų keitimo priemonių planas, naudojant (PEPIS) metodą.  Atnaujinta mokytojų ir švietimo pagalbos specialistų atestacijos komisija ir parengta Atestacijos programa. | 77,5 procentų bendruomenės narių įsitraukė į projekto PEPIS veiklas, iš jų 90 procentų pedagogų, administracijos darbuotojų itin aktyviai įsitraukė į projekto mokymų veiklas. Dalyvavo nuotoliniuose mokymuose: vasario 23 d. „Daugiapakopė sistema: I pakopos prevencinės praktikos“; Kovo 23 d. „Mokyklų veiklos įsivertinimo įrankiai atsižvelgiant į PEPIS principus“; Balandžio 27 d. „Duomenų rinkimas ir jų analizė. Sprendimų priėmimas“; Gegužės –birželio mėn. buvo atliekamas veiklos vertinimas/įsivertinimas. Mokytojų, švietimo pagalbos specialistų, administracijos pozityvus ir palaikantis elgesys įtakojo mokinių elgesį ir ugdymo pasiekimus. Gegužės 25 d. dalyvavome konsultacijoje ,,Pozityvaus elgesio palaikymo ir intervencijos sistemos diegimo ugdymo įstaigoje plano rengimas“; Rugsėjo 23 d. vyko mokymai „Individualus pagalbos ir elgesio intervencijos planas. Elgesio ir akademinė pagalba vaikams, turintiems specialiųjų ugdymosi poreikių“ (Paul W. Stephany, sertifikuotas Taikomosios elgesio analizės specialistas, BCBA, MFT); Spalio 6 d. metodiniame susitikime aptartas „Pozityvaus elgesio palaikymo ir intervencijų sistemos įgyvendinimas 2021 – 2022 m. m.“ Keturiems centro mokiniams, turintiems elgesio ir emocijų sutrikimų vykdytas Funkcinio elgesio (FEV) nuodugnus vertinimas ir stebėsena;  Parengtas ir pradėtas įgyvendinti 10 lavinamosios klasės Probleminio elgesio ir sąveikų keitimo priemonių planas, naudojant (PEPIS) metodą.  Pagilintos žinios, praktinių gebėjimų įgijimas leido pasidalyti gerąją patirtimi lapkričio 5 d. Vilniuje, LASUC SRVKS metodinės dienoje „Strategijos, remiančios pozityvaus elgesio palaikymo ir intervencijų sistemos įgyvendinimą“, pristatėme pranešimą „Mokymosi strategijos, paremiančios pozityvų elgesį Molėtų r. Kijėlių specialiajame ugdymo centre“ (A.Jakovlevienė, I.Šilinskienė) Lapkričio 10-11 d. mokytojai dalyvavo mokymuose “Elgesio šaknys mūsų nervų sistemoje“. Siekiant gerinti įstaigos mikroklimatą dalis darbuotojų dalyvavo gruodžio 7 d. paskaitoje „Mokyklos mikroklimatas“, o įstaigos vadovas gilino žinias rugsėjo 29 d. Molėtų ŠPT mokymų vadovams ir darbuotojų atstovams mobingo tema. Birželio 28-29 dienomis dalis įstaigos darbuotojų dalyvavo projekto SEE ME Nr.LLI-436 mokymuose „Streso valdymas“, kurie vyko Birštono SPA sanatorijoje „Eglė“.  Taikomas žinios įgytos mokymuose pagerino ir pačios įstaigos mikroklimatą, tarpasmeninius santykius visose grupėse. Šiltesni santykiai tarp darbuotojų, mokinių tėvų sukuria palankesnį mikroklimatą kiekvienoje lavinamojoje klasėje.  Į PEPIS projektą įtraukiami visi įstaigos mokiniai, darbuotojai (90 proc.) ir mokinių tėvai (33,3 proc). Visi mokytojų padėjėjai dalyvauja klasės komandinio darbo veiklose, jie supažindinami su išsikeltais tikslais, tėvų lūkesčiais, kartu su priimami sprendimai, taikomi alternatyvūs metodai. Rugpjūčio 26 d. mokytojų padėjėjai dalyvavo jiems skirtuose mokymuose  „Mokytojo padėjėjo pagalba mokiniams, turintiems autizmo spektro sutrikimų“, Vėliau įstaigos psichologė R. Vidžiūnienė su PEPIS samprata, jos metodais, vaikų, turinčių raidos sutrikimų ugdymo ypatumais, supažindinti ir kiti įstaigos darbuotojai: ūkvedė, vairuotojai, valytoja, virėja, padėjėjai. Rugsėjo 24 d. mokinių tėvai (globėjai) supažindinti su PEPIS sistema, mokinių tėvams sausio-rugsėjo mėnesiais suteikta 14 individualių psichologinių konsultacijų.  Atnaujinta mokytojų ir švietimo pagalbos specialistų atestacijos komisija ir parengta Atestacijos 2022-2024 programa. |
| 1.2.Gerinti skirtingų ugdymosi poreikių mokinių ugdymą(si) | Individualizuotas ugdymas ir švietimo pagalba kiekvienam mokiniui.  Vaiko(-ų) raidą stimuliuojanti aplinka. | Ne mažiau kaip 90 procentų tėvų, dalyvaujančių ugdymo programų individualizavimo procese.  Dvi naujos edukacinės erdvės centro kieme;  1 sensorinės stimuliacijos kambarys mokiniams; | Pagerintas skirtingų ugdymosi poreikių mokinių ugdymas(-sis) Kiekvienam besimokančiam individualizuotas ugdymas ir švietimo pagalba. Visi tėvai (globėjai) dalyvauja ugdymo programų individualizavimo procese. Ataskaitiniais metais bendradarbiavimas su tėvais vyko daugiau nuotoliniu būdu dėl Covid-19 pandemijos valdymo. Individualus pagalbos ir ugdymo plane vaikui (IPUP)numatytas ugdymosi metodų ir būdų pritaikymas, periodiškumas, reikiamos priemonės ir pagalba vaikui, ugdymuisi skirtų techninės pagalbos priemonių reikmė, apibūdinama teikiama pagalba bei paskirti atsakingi asmenys už plano dalių vykdymą.  Centre kuriama vaiko (-ų) raidą stimuliuojanti aplinka -  įrengtas sensomotorinės stimuliacijos kambarys, kuris **yra kontroliuojamas „Sensory Magic“** kompiuterine valdymo sistema su liečiamu ekranu, sukurtu valdyti visą multisensorinę aplinką. Šios sistemos pagalba į vieną visumą sujungiami garsai, spalvos, vaizdai ir apšvietimas. Prie jos prijungta visa kambario įranga: burbulų vamzdžiai, projektorius ir šviesos pluošto gijos. Sistemoje instaliuota 3 vertinimo testai asmenims su atminties sutrikimais. Multisensoriniame **kambaryje yra** kampas su burbulų vamzdžiais, kur šviesos efektus sustiprina veidrodis. Kita įsigyta priemonė - muzikinė vandens lova, kuri šildo ir vibruoja, panardina, slopina įvairius garsus. Švelni vibracija pagal muzikos ritmus sklindanti iš muzikos stiprintuvo, jaučiama visu kūnu, atliekama viso kūno taktilinė stimuliacija, kuri labai reikalinga sensorinių pojūčių stoką patiriantiems vaikams ir jaunuoliams.  Įrengtos dvi naujos klasės lauko klasės kūrybiškumo ugdymui ir pirminių augalininkystės kompetencijų įgijimui. Todėl dabar savo įprastas veiklas ir užsiėmimus galime dažniau perkelti į lauką, jame esančius erdvius, skaidrius daugiafunkcinius statinius. Čia organizuojamos ir pamokos, ir laisvalaikio užsiėmimai, testuojamos naujos edukacinės programos, rengiamos mokinių darbelių parodėlės, auginamos prieskoninės žolės, daržovės ir kiti aromatiniai augalai. |
| 1.3. Patobulinti centro strateginį veiklos planą taikant LEAN metodus | Inicijuotos strateginio veiklos plano korekcijos.  Atskiroms centro veiklos sritims pritaikyti labiausiai tinkantys LEAN metodai. | Patvirtinta nauja strateginio veiklos plano redakcija.  Įdiegti centro vadyboje ir praktikoje ne mažiau kaip 1 LEAN metodą.  Centre taikomas vieningas (standartizuotas) veiklos rezultatų matavimas. | Patobulinta ir parengta nauja strateginio veiklos plano redakcija, atliktos korekcijos, taikant LEAN Situacijos metodą.Strateginio veiklos plano/ X skyriaus Veiklos priemonių plano dalyje papildomai numatyti mokymai darbuotojams; numatytas intensyvesnis tėvų įtraukimas į vaiko situacijos gerinimą, dalyvaujant Šeimos klubo veikloje; įtraukta vizualizacija susitarimų, taisyklių ir įstaigos vertybių, taikomų visiems bendruomenės nariams.  Centro vadyboje ir praktikoje įdiegtas Situacinis metodas, kurio verte paremtas tikslas - iššūkių keliančio mokinių elgesio koregavimas, remiantis Pozityvaus elgesio palaikymo ir intervencijos sistemos diegimu. Pedagoginio ir nepedagoginio personalo Darbuotojų gebėjimai ugdomi ne rečiau kaip kartą per mėnesį apie tinkamą, moksliniais duomenimis pagrįstos sistemos taikymą praktikoje, kuri padeda moksleiviams pasiekti geresnių socialinių ir mokymosi rezultatų, mažina atskirtį bei didina centro personalo efektyvumą.  Šiame procese keitėsi vadovo, mokytojų, švietimo pagalbos specialistų, bei kitų dirbančiųjų nuostatos, buvo išgrynintos vertybės bei pamatinės nuostatos, ne tik supratimas apie tikslus, problemas, patį darbą, vadybos sistemą. Formuojama pozityvi mokinius palaikanti skatinimo sistemą, prieš tai atlikus mokinių trūkstamų įgūdžių, Funkcinio elgesio vertinimą (FEV). Tiesioginio stebėjimo metu rinkta informacija apie tai, kada, kur ir kaip dažnai elgesys pasireiškia, taip pat kaip ilgai tas elgesys trunka, kai kuriems mokiniams atliktas probleminio elgesio dažnumo ir priežastingumo, latencijos, bei aplinkos faktorių vertinimas. Duomenis grįsti faktai leido kartu priimti sprendimus ir parinki bei taikyti naujus pozityvaus palaikymo metodus.  Centre taikomas vieningas, tačiau individualizuotas veiklos rezultatų matavimas, kuris orientuotas į kiekvieno mokinio pasiekimus lyginant laiko intervalais su to paties mokinio pasiekimais ir turimomis kompetencijomis, atsižvelgiant į daromą pažangą, tempą, turimus specialiuosius ugdymosi poreikius. Visų mokinių rezultatai fiksuojami IPUP (Individualizuotuose pagalbos ir ugdymo plane bei žurnale), su rezultatais reguliariai supažindinami mokinių tėvai. |
| 1.4. Skatinti pedagogų ir mokinių tėvų lyderystę, orientuota į sistemingą ir nuolatinį centro veiklos tobulinimą. | Geresnis mikroklimatas ir pasitikėjimas vieni kitais įstaigoje. | Ne mažiau kaip pusę tėvų įsitraukusių į „Šeimos klubo veiklą.    Dalyvavimas bent 5 rajono, šalies parodose, konkursuose ir (ar) kt. renginiuose. | Aktyviai reiškėsi pedagogų ir mokinių tėvų lyderystė, orientuota į sistemingą ir nuolatinį centro veiklos tobulinimą. Paskirti atsakingi asmenys projektinėms veikloms, pasiskirstyta vaidmenimis ir lyderiste: PP3 veiklų koordinatorius (A. Jakovlevienė) edukacinės veiklos lyderis (I. Kiškienė), Viešųjų pirkimų lyderis (R. Čėsnienė), Edukacinių programų mokytojai (I. Šilinskienė, E. Andrukonienė, D. Kaminskienė) Šeimos klubo organizatorius (R. Vidžiūnienė), suburta PEPIS metodų diegimo komanda. Aiškus pasiskirstymas funkcijomis ir pasidalytoji lyderystė sudarė palankias sąlygas geresniam mikroklimatui ir pasitikėjimui vieni kitais įstaigoje kurti.  Dėl apribojimų lankytis ugdymo įstaigose, nepavyko įtraukti 50 proc. tėvų dalyvauti „Šeimos klubo“ veikloje. Tačiau dalis tėvų (33,3 proc.) dalyvavo „Šeimos klubo“ renginiuose naujoje lauko klasėje, kurioje jie galėjo skirti laiko ir nuodugnesniam savęs pažinimui - laiko ir pastangų reikalaujančiam procesui. Šeimos klube tėvai nuodugniau išsiaiškino  savo poreikius, troškimus, sužinojo būdus kas padėtų pasijusti geriau. Artimiau susipažino vieni su kitais, tolimesniais įstaigos ateities planais ir siekiais, gerinančiais teikiamų paslaugų kokybę jų vaikams.  Mokiniai dalyvavo rajono, šalies parodose, konkursuose kituose renginiuose:  -2021 m. birželio 15 d.  XXIV tarptautiniame nuotoliniame   neįgaliųjų teatrų festivalyje „Širdys vilčiai plaka”;  -2021 m. spalio 27 d. dalyvauti Panevėžio "Šviesos" ugdymo centro organizuojamame respublikiniame virtualiame muzikos festivalyje "Meno sūkurys";  2021m. lapkričio 22d. Utenos r. savivaldybės visuomenės sveikatos biuro - konkurse ,,Stebuklinga spalvų galia“ ;  2021 m. gruodžio 3 d. mokinių darbelių parodoje „Mūsų veltinukai“ Molėtų Krašto muziejuje.  2021 m. gruodžio 4 d. dalyvavo Visagino miesto šventėje mugėje.  2021 m. birželio 21-26 dienomis Organizuota vasaros “Liukso“ stovykla Molėtuose „Viloje Kelmynė“. Joje dalyvavo ne tik centro grupė mokinių, bet ir Visagino „Verdenės“ gimnazijos lavinamųjų klasių mokiniai su savo mokytojais. |

**2.  Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Užduotys, kurių vykdymas buvo susijęs su kontaktiniu darbu ir bendradarbiavimu. Veiklos su partneriais iš Latvijos – buvo vykdomos tik nuotoliniu būdu, taip pat ir skatinant tėvų lyderystę buvo sumažintas susirinkimų ir kontaktinių susitikimų skaičius. | Dėl rizikos centro bendruomenės narių ir partnerių atstovų sveikata. |

**3.  Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6.   Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7.  Kompetencijos, kurias norėtų tobulinti**

|  |
| --- |
| 7.1. Vertinimo ir motyvavimo |
| 7.2. Funkcijų delegavimo |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8.  Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |
|  |  |  |
|  |  |  |

**9.    Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
|  |
|  |
|  |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_

(mokykloje – mokyklos tarybos                           (parašas)                     (vardas ir pavardė)                      (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko          (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Direktorė Asta Jakovlevienė 2022.01.20

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)